U-I-9/07
Natisni
Opravilna št.:
U-I-9/07
Datum odločitve:
13. 12. 2007
ECLI:
ECLI:SI:USRS:2007:U.I.9.07
Akt:
Zakon o notariatu (Uradni list RS, št. 2/07 – ur. p. b.) (ZN), 10. a čl.
Izrek:
Pobuda za začetek postopka za oceno ustavnosti 10.a člena Zakona o notariatu (Uradni list RS, št. 2/07 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Aleksander Kranfogel, Lenart v Slovenskih goricah
Datum vloge:
11. 1. 2007
Vrsta odločitve:
sklep
Vrsta rešitve:
zavrženje
Dokument:
US27881
Dokument v PDF obliki:
U-I-9-07.pdf
105 KB
Prenesite datoteko
U-I-9/07-13
13. 12. 2007
SKLEP
Ustavno sodišče je v postopku za preizkus pobude, ki jo je vložil Aleksander Kranfogel, Lenart v Slovenskih goricah, na seji 13. decembra 2007
sklenilo:
Pobuda za začetek postopka za oceno ustavnosti 10.a člena Zakona o notariatu (Uradni list RS, št. 2/07 – ur. p. b.) se zavrže.
Obrazložitev
1. Pobudnik je kandidiral na prosto notarsko mesto v Murski Soboti, vendar je Minister za pravosodje na to mesto izbral drugo kandidatko. V postopku izbire kandidata je bil uporabljen 10.a člen Zakona o notariatu (v nadaljevanju ZN). Pobudnik meni, da je ta v neskladju z drugim odstavkom 14. člena, z 22., s 25. in z 49. členom Ustave. Navaja, da bo zoper odločbo Ministra, s katero je izbral drugo kandidatko, vložil tožbo v upravnem sporu.
2. Pravni interes pobudnik utemeljuje z odprtim postopkom, v katerem se odloča o imenovanju notarja na prosto notarsko mesto v Murski Soboti.
3. Pobudo za začetek postopka za oceno ustavnosti in zakonitosti da lahko vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Pobudnik pravni interes za izpodbijanje 10.a člena ZN utemeljuje s sklicevanjem na odločbo Ministra za pravosodje, s katero je ta na notarsko mesto izbral drugo kandidatko in ne njega. Glede na navedbe pobudnika je Ustavno sodišče pridobilo sodbo Upravnega sodišča, iz katere izhaja, da je pobudnik vložil tožbo v upravnem sporu, vendar je bila ta tožba zavrnjena. Po podatkih Upravnega sodišča zoper to sodbo niso bila vložena pravna sredstva. Glede na to morebitna ugoditev pobudi ne bi vplivala na pobudnikov pravni položaj, zato je Ustavno sodišče pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Janez Čebulj, dr. Zvonko Fišer, dr. Franc Grad, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik